นานๆทีจะได้มี โอกาสกลับมาเยือนร้านที่ต้องถือว่ามีที่ตั้งที่ดีที่สุดร้านหนึ่งในกรุงเทพ โดยเฉพาะยามเย็นช่วงพระอาทิตย์ตกที่มีแสงอาทิตย์ สะท้อนแม่น้ำเจ้าพระยาพร้อมกับวิวด้านหลังเป็นความงดงามแห่งวัดอรุณ ครั้งนี้กลับมาเยือนในบรรยากาศมื้อค่ำ โดยเลือกที่นั่งเป็นด้านในหลบเลี่ยงความร้อนในช่วงนี้
เมนูอาหารของร้านยังคงเหมือนเดิมโดยเน้นเป็นเมนูหลักที่อาหารไทย ผสมผสานกับอาหารฝรั่งและบางเมนูเป็นไทยฟิวชั่น เริ่มเมนูแรกด้วย "ต้มยำกุ้ง" รสกลมกล่อม แต่ไม่เผ็ดร้อนเสริฟพร้อมกับกุ้งตัวใหญ่  เหมาะสำหรับทั้งคนไทยและคนต่างชาติ  ที่ไม่ได้ชอบทานรสเผ็ดรสจัดมากนัก จานที่สองเป็น "เนื้อย่างจิ้มแจ่ว" อาจจะแห้งไปนิดหน่อย และเหนียวนิดๆ จานนี้อาจจะไม่ขอแนะนำ ปิดท้ายด้วยเมนู "ข้าวเหนียวมะม่วง" ถือได้ว่าราคาค่อนข้างสูง เพราะเสริฟมะม่วงไม่ครบลูก แต่ชอบที่ไอศรีมรสกะทิและข้าวเหนียวดำ แปลกดีไม่เหมือนใคร
ที่นั่ง : มากกว่า 10 โต๊ะ มีทั้งด้านใน และด้านนอก
ที่จอดรถ : ไม่มี